b"\n_START_ARTICLE_\nNeurot\xc3\xadpic\n_START_PARAGRAPH_\nNeurot\xc3\xadpic o NT (abreviatura de neurol\xc3\xb2gicament t\xc3\xadpic), \xc3\xa9s un neologisme molt utilitzat en la comunitat autista com a etiqueta per a persones que no estan dins de l'espectre autista. En el seu \xc3\xbas original, es va referir a qualsevol que no fos autista o alg\xc3\xba amb un \xc2\xabcervell autista\xc2\xbb; el terme es va aplicar posteriorment per referir-se a aquells amb una neurologia estrictament t\xc3\xadpica, \xc3\xa9s a dir, sense una difer\xc3\xa8ncia neurol\xc3\xb2gica definida. En altres paraules, aix\xc3\xb2 es refereix a qualsevol persona que no tingui cap discapacitat del desenvolupament, com l'autisme, la dispr\xc3\xa0xia o el trastorn per d\xc3\xa8ficit d'atenci\xc3\xb3 amb hiperactivitat. _NEWLINE_Pel que fa al car\xc3\xa0cter neutral, que no implica judicis de valor, les traduccions de la paraula en els diferents idiomes han estat adoptades tant pels moviments de defensa de la neurodiversitat com per la comunitat cient\xc3\xadfica; de vegades \xc2\xabneurot\xc3\xadpic\xc2\xbb s'utilitza en contrast amb \xc2\xabneurodiversitat\xc2\xbb per tal de ressaltar similituds i difer\xc3\xa8ncies entre els dos grups de poblaci\xc3\xb3. _NEWLINE_En els \xc3\xbaltims temps, les persones amb alguna mena de discapacitat mental, ja sigui cong\xc3\xa8nita o adquirida, tamb\xc3\xa9 s'han excl\xc3\xb2s a vegades de l'etiqueta \xc2\xabneurot\xc3\xadpic\xc2\xbb. En aquest sentit, s'utilitza els termes neurodivergent o neuroat\xc3\xadpic, uns termes que inclouen a persones amb diversos trastorns mentals i de comportament, com el trastorn de l'estat d'\xc3\xa0nim, l'ansietat, la dissociaci\xc3\xb3, la psic\xc3\xb2si, el trastorn de la personalitat i el trastorn de l'alimentaci\xc3\xb3. Les pr\xc3\xb2pies condicions, seguint la neurodiversitat i la construcci\xc3\xb3 dels models socials de discapacitat i en la dist\xc3\xa0ncia del model m\xc3\xa8dic hegem\xc3\xb2nic de discapacitat (conegut a la comunitat de la neurodiversitat com el \xc2\xabparadigma de la patologia\xc2\xbb), sovint es denominen \xc2\xabneurodiverg\xc3\xa8ncies\xc2\xbb, \xc3\xa9s a dir, els neur\xc3\xb2tics s\xc3\xb3n divergents d'una determinada norma social o m\xc3\xa8dica._NEWLINE_La paraula \xc2\xabneurot\xc3\xadpic\xc2\xbb, com a terme espec\xc3\xadfic per al seu prop\xc3\xb2sit original dins de les comunitats autistes, ha sigut substitu\xc3\xafda per alguns pels termes \xc2\xaballistic\xc2\xbb o \xc2\xabnypical\xc2\xbb, que tenen aproximadament el mateix significat que originalment tenia \xc2\xabneurot\xc3\xadpic\xc2\xbb. Aquests termes es refereixen a aquells que no s\xc3\xb3n autistes i que no tenen cap trastorn generalitzat del desenvolupament, per\xc3\xb2 que s\xc3\xb3n neurol\xc3\xb2gicament at\xc3\xadpics d'alguna altra manera, com els que tenen disl\xc3\xa8xia._NEWLINE_La National Autistic Society (NAS) del Regne Unit recomana als periodistes l'\xc3\xbas del terme \xc2\xabneurot\xc3\xadpic\xc2\xbb."